En træt Mie Ø. Nielsen svømmede sig onsdag morgen sikkert videre til finaleafsnittet i 50 meter rygsvømning ved VM i Kazan i Rusland.

Tirsdag aften svømmede den 18-årige nordjyde Mie Ø. Nielsen en bronzemedalje i 100 meter rygsvømning hjem ved VM i Kazan i Rusland og allerede onsdag morgen var hun så i vandet igen. Her gjaldt det de indledende runder i 50 meter rygsvømmning, og trods naturlig træthed svømmede aalborgenseren sig sikkert videre til finaleafsnittet, der begynder onsdag klokken 16.30 dansk tid. Her skal både Mie Ø. og Viktor Bromer, der også svømmer i Aalborg Svømmeklub, i aktion. Han svømmede sig tirsdag aften videre til finalen i 200 meter butterfly.